Otázky o užívaní antibiotík UNASYN 375mg s mliekom a vitamínom C
Dobrý deň, chcela by som sa spýtať, či môžem počas užívania atb UNASYN 375mg
piť mlieko alebo či treba dodržať nejaký časový odstup. A tiež ma zaujíma, či môžem popri týchto ATB užívať vitamin C ?
Ďakujem za pomoc
Dobrý deň,
ďakujeme za Vašu otázku.
Mlieko a mliečne výrobky neovplyvňujú účinok antibiotického lieku Unasyn, a preto je ich konzumácia možná bez nutnosti časového odstupu.
Taktiež nebol pozorovaný vplyv viatamínu C na liečbu, preto je jeho užívanie bezpečné.
Prajem skoré uzdravenie.
S pozdravom
PharmDr. Veronika Kiabová